input: KOMISIJOS ĮGYVENDINIMO REGLAMENTAS (ES) Nr. 233/2013
  2013 m. kovo 15 d.
  kuriuo nustatomos pagalbos už tam tikrų žuvininkystės produktų intervencinį perkėlimą į atsargą ir vienodo dydžio pagalbos už tam tikrus žuvininkystės produktus sumos 2013 žvejybos metais
  EUROPOS KOMISIJA,
  atsižvelgdama į Sutartį dėl Europos Sąjungos veikimo,
  atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1),
  atsižvelgdama į 2000 m. gruodžio 21 d. Komisijos reglamentą (EB) Nr. 2814/2000, nustatantį Tarybos reglamento (EB) Nr. 104/2000 dėl pagalbos už perkėlimus teikimo už tam tikrus žuvininkystės produktus išsamias taikymo taisykles (2), ypač į jo 5 straipsnį,
  atsižvelgdama į 2001 m. gegužės 14 d. Komisijos reglamentą (EB) Nr. 939/2001, nustatantį Tarybos reglamento (EB) Nr. 104/2000 dėl vienodo dydžio pagalbos teikimo už tam tikrus žuvininkystės produktus išsamias taikymo taisykles (3), ypač į jo 5 straipsnį,
  kadangi:
  (1)
  Reglamente (EB) Nr. 104/2000 nustatyta, kad pagalba gali būti skiriama už tam tikrų produktų, pašalintų iš rinkos ir arba apdorotų siekiant stabilizuoti ir sandėliuojamų, arba konservuotų, kiekius;
  (2)
  šios pagalbos tikslas - tinkamai paskatinti gamintojų organizacijas apdoroti arba konservuoti iš rinkos pašalintus produktus, kad tie produktai nebūtų sunaikinti;
  (3)
  pagalbos suma turėtų būti tokia, kad skyrus tokią pagalbą nebūtų iškreipta atitinkamų produktų rinkos pusiausvyra ir konkurencija;
  (4)
  pagalbos suma neturėtų viršyti su stabilizavimo bei sandėliavimo operacijomis susijusių techninių ir finansinių sąnaudų, užfiksuotų Sąjungoje per žvejybos metus, ėjusius prieš aptariamuosius metus;
  (5)
  siekiant nesutrikdyti intervencijos sistemos veikimo 2013 m., šis reglamentas turėtų būti taikomas atgaline data nuo 2013 m. sausio 1 d.;
  (6)
  šiame reglamente numatytos priemonės atitinka nuomonę, kurią pareiškė komitetas, įsteigtas Reglamentu (EB) Nr. 104/2000,
  PRIĖMĖ ŠĮ REGLAMENTĄ:
  1 straipsnis
  Šio reglamento priede nustatomos pagalbos už produktų intervencinį perkėlimą į atsargą, nurodytos Reglamento (EB) Nr. 104/2000 23 straipsnyje, ir vienodo dydžio pagalbos, nurodytos to reglamento 24 straipsnio 4 dalyje, sumos 2013 žvejybos metais.
  2 straipsnis
  Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
  Jis taikomas nuo 2013 m. sausio 1 d.
  Šis reglamentas privalomas visas ir tiesiogiai taikomas visose valstybėse narėse.
  Priimta Briuselyje 2013 m. kovo 15 d.